EMLÉKEZTETVE ARRA, hogy a Bíróság a Komstroy-ügyben hozott ítéletében (66. pont) úgy ítélte meg, hogy az Egyezmény 26. cikke (2) bekezdésének c) pontját úgy kell értelmezni, hogy az nem alkalmazandó valamely tagállam és egy másik tagállam beruházója közötti, az utóbbi által az első tagállamban eszközölt beruházással kapcsolatos jogvitákra,

EMLÉKEZTETVE ARRA, hogy a Komstroy ítélet az EUB 2016. március 6-án az Achmea-ügyben (C-284/16 (EU:C:2018:158, a továbbiakban: Achmea ítélet) hozott ítéletének alkalmazásával született, és hogy az EUB a 2021. október 26-án a PL Holdings-ügyben (C-109/20 (EU:C:2021:875) hozott ítéletében elutasította az Achmea ítélet alkalmazásának időbeli korlátozására irányuló kérelmet, és hogy ennek következtében az Energia Charta Egyezménynek a Komstroy ítéletben szereplő értelmezése ex tunc hatállyal alkalmazandó az Egyezménynek a tagállamok, az Európai Unió és az Euratom általi jóváhagyását követően,

EMLÉKEZTETVE ARRA, hogy a nemzetközi jog illetékes nemzetközi bíróság általi értelmezésének időbeli alkalmazására vonatkozó szabály a nemzetközi közjog egyik általános elvét tükrözi, amint azt az Állandó Nemzetközi Bíróság is megerősítette a Rights of minorities in Upper Silesia (Németország kontra Lengyelország) ügy 40. sz. tanácsadói véleményében (1931.5.15., A/B sorozat, 40. szám, 19. pont), amelyben a Bíróság a Németország és Lengyelország között 1922. május 15-én létrejött, Felső-Sziléziára vonatkozó egyezménnyel kapcsolatban megállapította, hogy „a jogszabályokkal összhangban, a Bíróság által az Egyezmény kifejezéseire adott értelmezés visszaható hatállyal bír – abban az értelemben, hogy az Egyezmény fogalmai mindig az ezen értelmezés által számukra tulajdonított jelentéssel bírnak.”,

OSZTVA az EUSZ, az EUMSZ, az Euratom és az Energia Charta Egyezmény részes felei között az e Megállapodásban kifejezett azon közös értelmezést, miszerint az Energia Charta Egyezmény teljes egészében nem alkalmazandó és azt soha nem is alkalmazták az EU-n belüli kapcsolatokban,

MEGJEGYEZVE, hogy az egyértelműség érdekében ez kifejezetten megerősítést nyert a szerződő feleknek a 2022. november 22-i Energia Charta Konferencia általi elfogadás céljából megküldött szövegtervezet alapján korszerűsített Energia Charta Egyezmény 24. cikkének számos rendelkezésével kapcsolatban,

OSZTVA az EUSZ, az EUMSZ, az Euratom és az Energia Charta Egyezmény részes felei között az e Megállapodásban kifejezett azon közös értelmezést, miszerint ennek következtében egy olyan záradék, mint az Egyezmény 26. cikke (2) bekezdésének c) pontja, a múltban nem, és most vagy a jövőben sem szolgálhat a választottbírósági eljárások jogalapjául,

EMLÉKEZTETVE az Európai Unió, az Euratom és a tagállamok által az Energia Charta Egyezményről folytatott tárgyalások során képviselt álláspontra, amelynek során az Európai Unió, az Euratom és a tagállamok a nemzetközi közjog egyetlen egységeként jártak el, és amely szerint az Energia Charta Egyezmény teljes egészében nem alkalmazandó az EU-n belüli kapcsolatokra,

EMLÉKEZTETVE ARRA, hogy az Állandó Nemzetközi Bíróság (Question of Jaivorzina [Polish- Czechoslovakian Frontier], tanácsadói vélemény, [1923] PCIJ B. sorozat, 8. szám, 37. pont) és a Nemzetközi Bíróság (Reservations to the Convention on Genocide, tanácsadói vélemény, [1951] CIJ Recueil, 15. szám, 20. o.) ítélkezési gyakorlatával összhangban kizárólag olyan személy vagy testület jogosult hiteles értelmezést adni egy jogi szabálynak, aki vagy amely hatáskörrel rendelkezik annak módosítására vagy törlésére, ami azt jelenti, hogy egy nemzetközi megállapodás részes államainak természetes joga van az adott jogszabály értelmezésére,

EMLÉKEZTETVE ARRA, hogy ez az Energia Charta Egyezmény értelmezéséről szóló utólagos Megállapodás olyan többoldalú megállapodásra vonatkozik, amely több kétoldalú kapcsolatot hoz létre, és hogy ez a Megállapodás csak a tagállamok, az Európai Unió és az Euratom közötti kétoldalú kapcsolatokra és tágabb értelemben az említett szerződő felek beruházóira vonatkozik, és hogy ennek eredményeképpen ez a Megállapodás nem érinti az Energia Charta Egyezményben részes többi félnek az Egyezményből eredő jogai gyakorlását vagy kötelezettségei teljesítését,

EMLÉKEZTETVE ARRA, hogy a tagállamok, az Európai Unió és az Euratom tájékoztatták az Egyezmény többi szerződő felét azon szándékukról, hogy megkötik ezt az Energia Charta Egyezmény értelmezéséről szóló utólagos Megállapodást a szerződések jogáról szóló bécsi egyezmény 41. cikkének (2) bekezdésében kodifikált nemzetközi szokásjog szabályaival összhangban, továbbá